Skaars blou vlinder het Knysna-brande oorleef | Netwerk24
11°C / 15°C
Man gekaap toe hy stilhou om te help
'n Inwoner van Onrus in die Wes-Kaap is vasgebind en gewurg nadat hy by 'n skynbaar onklaar motor stilgehou het om sy hulp aan te bied.
Kommissaris ná polisieman se skietdood: Ons gaan voort
Die nasionale polisiekommissaris het die skietvoorval Sondagoggend vroeg in Delft, Kaapstad, waarin een polisiebeampte dood en twee gewond is, veroordeel.
Konstabel doodgeskiet en 2 kollegas gewond in Delft
'n Polisiekonstabel is vroeg Sondagoggend op patrolliediens in Delft in Kaapstad doodgeskiet en twee kollegas is gewond toe 'n man wild op hulle geskiet het.
Bok-Rapport: Suid-Afrika t. Australië
Ons gee elke Bok 'n punt uit tien ná hul vertoning in Saterdag se toets teen Australië in Johannesburg.
Lowry laat die Ierse vlag hoog in Ope wapper
Die organiseerders van die Britse Ope-gholftoernooi kon nie vir 'n beter sprokieseinde gevra het nie.
SA medaljeloos, maar wen harte met spel
Daar is vooraf gedroom en gehoop dié Suid-Afrikaanse netbalspan kon met die goue medalje – of enige medalje – huis toe kom.
Staking: Verliese vir sitrusbedryf moeilik te bepaal
Dit is moeilik om nou al die omvang van die geldelike verliese te bepaal, maar die impak van die sloerstaking by die Ngqura-hawe op die sitrusbedryf is enorm, sê Petrus (Spes) du Preez, voorsitter van die Gamtoos-landbouvereniging.
Dít vereis Eskom van sy nuwe hoof
Eskom het amptelik die pos vir sy nuwe uitvoerende hoof geadverteer.
Tjoekie toe vir enigeen wat lieg op CV, eis nuwe wet
'n Nuwe owerheid om vervalste kwalifikasies op applikante se CV's hok te slaan is amper op die been, en oortreders kan vir tot vyf jaar tronkstraf opgele word.
Zuma: 'Van gedruis tot 'n geteem'
Lourensa Eckard het oud.pres. Jacob Zuma se verskyning voor die Zondo-kommissie vir kykNET Verslag bygewoon.
Pollux: Van mynkantiene tot streelpaleise
Pollux sien die Blou Bulle smous nou versekerings- en begrafnispolisse aan sy ondersteuners.
Johann Rossouw: Dié revolusie is kolonisering
Al wat 'n rektor en politikus is, praat deesdae met sterre in hul oë van die "vierde nywerheidsrevolusie". Maar is dit 'n goeie ding?
'Classics' in Sun Arena is dawerende sukses
Drie konserte later, waarvan Saterdagaand se gala-vertoning in die Sun Arena in Pretoria met 8 500 kaartjies heeltemal uitverkoop was, was vanjaar se Classics-konsert 'n dawerende sukses.
Nuwe 'Semi-Soet' moet werk skep én pret wees
Dit was die akteurspaar Anel en James Alexander se behoefte om werk te skep, maar ook pret te hê wat hulle laat besluit het om 'n opvolg van hul 2012-rolprent Semi-Soet te maak.
'Verstommend dat kampe vandag herhaal word'
Damian Barr het uit Brighton, Engeland, aan Herman Lategan gesê hy vind dit fassinerend dat sommige Afrikaners wat weet hoe erg die ABO-konsentrasiekampe was, dit herskep het in die vorm van paramilitêre kampe 'wat van moffies 'n man wil maak'.
Waar hy vir altyd inspireer
Die afgelope week is Nelson Mandela-dag vir die tiende keer gevier. Ons het gaan soek na vyf plekke waar jy 'n standbeeld van dié oudstaatshoof kan besoek.
Vakansie in die Goudstad
Die see, bos of berge bly gewilde wegbreekplekke – maar die betonoerwoud kan ook bekoor. Daniëlla van Heerden het 'n aand in die Goudstad omskep in 'n kitsvakansie.
Skaars blou vlinder het Knysna-brande oorleef
Deur Elise Tempelhoff 22 Desember 2017 08:14
Die Brenton Blue-skoenlapper (Orachrysops niobe) het die verwoestende brande, wat Knysna en Brenton-on-Sea op 7 Junie vanjaar feitlik tot as laat verbrand het, moontlik oorleef.
Só het Jan Praet, voorsitter van die Lepidoptera Vereniging van Afrika se takke op die Hoëveld, wat Gauteng, Noordwes en die Vrystaat insluit, Donderdag gesê.
Hy sê dis nog te vroeg om met sekerheid te praat, maar drie van die skoenlappers is onlangs gesien in die reservaat wat in die vroeë jare 2000 by Brenton-on-Sea vir hulle geskep is.
Volgens Praet is twee van die skoenlappers manlik en een vroulik.
Hy het vertel die brande in die gebied het lede van die Lepidoptera Vereniging slapelose nagte besorg. "Ons was bang die brande het die skoenlapper se voedselbron, die plant Indigofera arrecta, maar ook die houtkappermier (Camponotus baynei) waarmee die Brenton Blou 'n simbiotiese verhouding het, vernietig.
"Vrae het deur ons koppe gemaal. Selfs al sou die skoenlapper in November uit die miernes uitbroei, sou daar nektarplante – hul voedingsbron – vir hulle beskikbaar wees? Sou daar Indigofera-plante wees waarop die vroulike skoenlappers hul eiers kan lê? En wat van die miere? Sou hulle die verterende vlamme en die hitte kon oorleef?"
Praet sê teen einde Augustus het die plante in Breton-on-Sea en Knysna begin uitloop. Tussen al die plante is die Indigofera opgemerk. "Dit was 'n goeie teken en ons was versigtig optimisties, maar daar was nog geen teken van die Brenton Blue nie."
Dr. Dave Edge en Hanna du Toit, albei skoenlappergeesdriftiges, het in die laaste week by Brenton-on-Sea na die Brenton Blue gaan soek. Teen middel November het hulle nog nie 'n enkele skoenlapper gesien nie. "Hulle het die ergste verwag," sê Praet.
"Ons het gedink al die ruspes het dalk doodgebrand, veral nadat botaniste verklaar het die teelaarde vir sade om te ontkiem is heeltemal in die brande vernietig. Die Brenton Blue-ruspe leef wel 150 mm onder die grond in mierneste, maar ons het gewonder of dit diep genoeg sou wees om aan die vlamme te ontkom.
'n Vroulike Brenton Blou-skoenlapper. Drie van die skoenlappers, waarvan een vroulik en twee manlik is, is die afgelope drie weke in Brenton-on-Sea gesien. Foto: JUSTIN BODE
"Dave en Hanna het 'n week later byna tou opgegooi, maar toe op 24 November 'n klein skoenlapper op 'n plant sien sit. Dave het nader gekruip en kon dit van onder beskou. Hy het die Brenton Blue-skoenlapper aan die swart spikkels aan die onderkant van sy lyf herken. Later het Dave en Hanna vier eiers op die Indigofera gesien. Op 28 November het hulle die vroulike en twee manlike skoenlappers gesien.
"Ons is baie opgewonde, maar steeds versigtig om te optimisties te wees. Ons hoop daar is volhoubare bevolkings van die Brenton Blue oor. Die drie skoenlappers is wel 'n goeie teken."
Die Brenton Blue is een van die mees bedreigde skoenlappers in Suid-Afrika. Ná 'n landwye veldtog om die skoenlapper voor die stootskrapers in die laat jare negentig en vroeë 2000's in Brenton-on-Sea te red, is 'n reservaat spesiaal vir hulle gevestig.
Suid-Afrika het meer as 850 skoenlapperspesies. Altesame 2 800 van Afrika se 3 000 spesies kom suid van die Sahara voor. Brittanje het net 64 spesies, terwyl Indië 1 440 en Australië 360 het.
In die Kaapse fynbos kom ongeveer 270 soorte voor, maar dié spesies is meestal van die familie Lycaenidae, waar die skoenlapper en sy larwes op die een of ander manier met miere in verband gebring word.